Diari Oficial de la Generalitat Valenciana


Sumari del DOGV 6932, del 28-12-2012 (2012/11378)

RESOLUCIÓ de 20 de desembre de 2012, del president de l'Agència Valenciana del Turisme, sobre delegació d'atribucions en l'àmbit de l'Agència Valenciana del Turisme.
---------------------------------------------------------------------------------------------------------------------------------------------------------------------

### Dades del document

Número de DOGV
:   6932

Data del DOGV
:   28-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11072


Data del document
:   20-12-2012

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme

RESOLUCIÓ de 20 de desembre de 2012, del president de l'Agència Valenciana del Turisme, sobre delegació d'atribucions en l'àmbit de l'Agència Valenciana del Turisme. [2012/11780]  
Per raons d'oportunitat, és aconsellable realitzar determinades delegacions de competències en l'àmbit de l'Agència Valenciana del Turisme, a fi d'aconseguir una major eficàcia i agilitat administrativa.  
En virtut d'això, de conformitat amb el que disposen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 5, número 4, i la disposició addicional tercera del Reglament de l'Agència Valenciana del Turisme, aprovat pel Decret 209/2004, de 8 d'octubre, del Consell de la Generalitat, i considerant convenient delegar determinades facultats atribuïdes amb caràcter general al titular de la Presidència de l'Agència Valenciana del Turisme, resolc:  
  
  
Delegar en l'àmbit de l'Agència Valenciana del Turisme i en els òrgans d'esta que a continuació s'indiquen i en els termes que s'expressen, les facultats següents:  
  
U. Gestió de personal  
1. Es delega en qui exercisca la direcció de l'Agència Valenciana del Turisme l'exercici de les facultats relatives a la gestió de personal en l'àmbit de l'Agència Valenciana del Turisme, excepte les relatives a la formalització de contractes laborals.  
2. La delegació comprén la firma de tots els documents administratius i de gestió comptable que siguen necessaris per a la preparació i l'execució dels esmentats gastos, així com dels interessos de demora que puguen produir-se.  
  
Dos. Contractació  
Es deleguen les facultats ordinàries de contractació en l'àmbit de l'Agència Valenciana del Turisme, inclosa la firma de qualssevol contractes, en els òrgans i de la forma que s'indica a continuació:  
1. Qui exercisca la Vicepresidència de l'Agència Valenciana del Turisme, fins a un límit màxim de 200.000 euros, IVA exclòs.  
2. Qui exercisca la direcció de l'Agència Valenciana del Turisme, fins a un límit màxim de 18.000 euros, IVA exclòs.  
  
Tres. Gestió pressupostària  
Podran firmar propostes de gastos fins a un límit màxim de 90.000 euros, IVA exclòs, els següents òrgans i unitats administratives, de la forma que a continuació s'establix:  
1. La persona adjunta a qui exercisca la direcció de l'Agència, en matèria de la seua competència.  
2. Les persones que ocupen les direccions d'àrees, en matèria de la seua competència.  
Es delega en qui exercisca la direcció de l'Agència Valenciana del Turisme l'autorització de tots els gastos fins a un límit màxim de 90.000 euros, IVA exclòs.  
Les propostes de gastos superiors als 90.000 euros, IVA exclòs, correspondran a qui exercisca la direcció de l'Agència Valenciana del Turisme, i les haurà d'autoritzar qui n'exercisca la Vicepresidència.  
  
La delegació comprén la firma dels documents administratius i de gestió pressupostària i comptable que siguen necessaris per a la preparació, l'execució i la disposició dels gastos derivats de l'execució del pressupost, així com totes les transferències aprovades amb destinació a l'Agència Valenciana del Turisme, per la corresponent Llei de Pressupostos i pel Consell.  
Es delega en qui exercisca la direcció de l'Agència Valenciana del Turisme la devolució d'avals, de fiances i de la resta de garanties.  
  
Quatre. Gestió de pagaments  
Una vegada autoritzats els gastos, i després de la corresponent tramitació administrativa, es faculta qui exercisca la direcció de l'Agència Valenciana del Turisme, a la persona adjunta a esta direcció i a qui exercisca la direcció del Servici de Programació i Gestió Econòmica, a la firma indistinta i mancomunada de qualssevol d'estos (dos firmants), de qualsevol document d'execució material de pagament, a excepció del pagament d'interessos de demora, i, per tant, a la firma de talons bancaris, ordes de transferències, ordes via Internet i càrrecs en comptes corrents, d'estalvi o de crèdit, així com domiciliacions bancàries. Els pagaments que superen els 90.000 euros correspondran exclusivament a qui exercisca la Presidència de l'Agència, i en este cas haurà de firmar mancomunadament, o bé amb la Vicepresidència de l'Agència Valenciana del Turisme, o bé amb qui n'exercisca la direcció.  
  
Així mateix, es faculta tots els anteriorment descrits per a facilitar la gestió diària i executar pagaments, per qualsevol dels procediments anteriorment mencionats, de manera individual, de forma indistinta i solidària, fins a un import màxim de 3.000 euros.  
  
Cinc. Declaracions i liquidacions tributàries i de la Seguretat Social  
Es delega en qui exercisca la direcció de l'Agència Valenciana del Turisme la firma de declaracions, liquidacions i recursos de tota índole, així com l'autorització per a pagar-los, ja es tracte de liquidacions mensuals, trimestrals o anuals; pagaments a compte o fraccionats i cotitzacions a la Seguretat Social, i els seus recàrrecs i sancions, i que en virtut de la legislació aplicable li corresponga efectuar a l'Agència Valenciana del Turisme com a entitat de dret públic.  
  
Sis. Baixes d'immobilitzat  
Es delega en qui exercisca la direcció de l'Agència Valenciana del Turisme la firma de les baixes d'immobilitzat en l'inventari de l'Agència Valenciana del Turisme, a excepció dels béns de caràcter immoble, que correspondran a qui n'exercisca la Presidència, una vegada complits els tràmits previstos en la Llei 14/2003, de 10 d'abril, de Patrimoni de la Generalitat Valenciana.  
  
Set  
Esta delegació d'atribucions podrà ser revocada en qualsevol moment per l'òrgan delegatori, de conformitat amb el que establix l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Les atribucions delegades en esta resolució podran ser avocades, en els termes i amb els requisits que establix l'article 14 de la norma esmentada.  
  
Huit  
En tots aquells supòsits en què es faça ús d'esta delegació, s'haurà de fer constar expressament en la resolució o l'acte que s'adopte, i es consideraran dictades per l'òrgan delegatori.  
Les atribucions exercides per delegació no podran ser objecte de delegació en un altre òrgan.  
  
Nou  
Queda revocada la Resolució de 30 de juny de 2009, de la presidenta de l'Agència Valenciana del Turisme, sobre delegació d'atribucions en l'àmbit de l'Agència Valenciana del Turisme.   
  
Deu  
Esta resolució tindrà efectes des del dia de la publicació en el Diari Oficial de la Comunitat Valenciana.  
  
València, 20 de desembre de 2012.- El president: Máximo Buch Torralva.